نعم لعراق موحد، لا للكهرباء.
جماعة… هذا العراق الصبح
ما اورعه!
وهذا العراق بالليل
اكيد تعرفون ليش… !
ويقولك العراق احسن من دبي… ايباااااه
الشعب العراقي متعود على الحياة الازدواجية والسفر عبر الزمن…
من اكو كهرباء… نرحب بكم الى القرن الواحد والعشرين
بس من ينقطع، يمكن ابو لهب يطلعلك من فد زاوية ويرحب بيك الى عصر الجاهلية ويمكن يسلخك بيتين من المعلقات همينه
سامع جدك من يقول "اللهم صلي على محمد" من تجي الكهرباء… صح! لأن الكهرباء عدنا بالعراق معجزة ويجب الصلاة على النبي لعظمتها…
كل بيت عنده سوالف واجهزة يمكن انقرضت ببقية دول العالم، فقط تحسباً لانقطاع الكهرباء مثل…
البابور
الفانوس
والعظيمة الخالدة صوبة علاء الدين
بس انقطاع الكهرباء هم عنده ايجابيات… مثلا… يعلمك بمعاناة الشخص الأعمى
ويقطع عنك الوايفاي والبلاي ستيشن حتى تضطر تنزل يم اهلك وتسلم عليهم… تره هم ناس طيبين ولازم تسأل عليهم كل اسبوع مرة عالأقل…
والشي الأهم، انقطاع الكهرباء يوحدنا لما كنا متفرقين… نعم لعراق موحد، لا للكهرباء.